Na ghitara multicorde ła ze na ghitara che ga pì corde de łe abituałe. Le ghitare multicorde pì comuni ghe ne ga 7, 8, 10 o 12. La só invesion ła ze atribuìa a'l ghitarista ruso Andrey Sychra, el cuało el ga conponesto pì de na sentinera de tòchi e gà scrito un metodo par ła stesa. La viien utiłizà inte'l choro braziłian e inte'l sanba. Le ghitare clàseghe ad 8 corde łe ze zenaralmente acordàe co do note base in pì . Na variansa comùn ła ze cueła de zontàr na nota pì alta a naltra pì basa. Anca cui, in łinea zeneràl, la pì alta ła ze un La , tamentre ła pì basa ła ze un Si . Paul Galbraith ed Alexander Vynograd i ze do dei pì sèłebri ghitaristi ad 8 corde. Inte ła mùzega Metal ła ghitara a 8 corde ła ze acordà inte ła mazor parte dei cazi in F#BEADGBE, in alguni cazi el F# el ze zbasà al E, venjndo a creàr l'acordatura cusidita "Drop". La prima caza produtora de ghitare a 8 corde in scała industriałe ła ze stada ła Ibanez , che inte'l 2007 ła ga łansà el modeło rg2228 gbk. Drioman altre caze łe gà taca a produrghene cofà ła Schechter, LTD e Dean Guitars. Grupi cofà Meshuggah, After the Burial e Animals as Leaders i ga adotà stabilmente ła 8 corde par le só produsion discografeghe. La ghitara cusidita "spanjoła" a nove corde el ze stà un strumento de'l Setesento. Ghe ne ze varie varsion de'l XIX sécoło e na varsion moderna, crèada in orizene in cołaborasión intra Narciso Yepes e José Ramirez par rénder pì fàsiłe l'ezecusion de'l repartorio renasimentałe e baroco scrito orizenalmente par laùto. Ghe ze łe 6 corde tradisionałe, onjuna de łe cuałe ła ze fiancàda da n'atra corda acordà a l'otava suparior, fate ecesion par le prime do, acordàe a l'unisono. Serti muzeghisti storegamente sèłebri: Luigi Legnani el Paganini de ła ghitara Johann Kaspar Mertz Napoléon Coste , conpozidor e ghitarista franseze. Egberto Gismonti Maurice Ohana , conpozidor Moonlander, 18 corde de Stephen Rekas.